**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj :** 07-11-5-6779/20

**Bosanska Krupa:** 17.11.2020.godine

Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14), u otvorenom postupku nabavke usluga –usluge čišćenja snijega na području općine Bos. Krupa-zimska služba 2021. godine, na prijedlog Komisije za provođenje postupka javne nabavke, Općinski načelnik kao rukovodilac ugovornog organa, donosi:

**ODLUKU**

**o izboru najpovoljnijeg ponuđača**

1. Prihvata se ponuda ponuđača **Doo „KOV-GRAD “ Bužim,** u predmetu nabavke usluga – usluge čišćenja snijega na području općine Bos. Krupa-zimska služba 2021. godine, sa cijenom u ukupnom iznosu od **181.723,58 KM** sa uračunatim PDV-om.
2. Izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o vršenju usluga čišćenja snijega na području općine Bos. Krupa-zimska služba 2021. godine.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-6779/20 od 22.10.2020. godine. Javna nabavka je provedena putem otvorenog postupka s namjerom provođenja-aukcije– usluge čišćenja snijega na području općine Bos. Krupa-zimska služba 2021. Godine.

Obavještenje o nabavci broj: 1272-1-2-139-3-102/20 je objavljeno na portalu javnih nabavki i Općinskoj web stranici dana 22.10.2020. godine i u Službenom glasniku BiH broj 69/20. Po objavljenom obavještenju rok za prijem ponuda je bio 12.11.2020. godine do 12,00 sati. Do označenog roka za prijem ponuda na protokol Ugovornog organa pristigla je jedna ponuda, a što je vidljivo iz tabelarnog pregleda dostavljenog od strane službenika koji radi na protokolu ugovornog organa i to ponuda :

1. **d.o.o. „KOV-GRAD“ Bužim**, broj protokola: 07-11-5-6779-2/20, 12.11.2020. godina u 11:20 sati

Komisija za provođenje postupka javne nabavke je u skladu sa tenderskom dokumentacijom dana 12.11.2020. godine u 12,30 sati izvršila javno otvaranje ponuda i na zapisnik konstatovala:

**Ponuđač Doo „KOV-GRAD “ Bužim ponudio**: **cijena ponude 155.319,30 KM bez PDV, PDV-26.404,30 KM , ukupna cijena ponude 181.723,58 KM sa PDV-om.**

Komisija za provođenje postupka javne nabavke je izvršila evaluaciju ponude i dostavljenje dokumentacije, izvršila računski provjeru dostavljene ponude i utvrdila da je ponuda ponuđača d.o.o. “KOV-GRAD” Bužim je potpuna, računski tačna, ispravna u formalno-pravnom smislu jer je ponuđač dostavio traženu dokumentaciju shodno tenderskim dokumentom (izjava iz člana 45. stav 1. tačaka od a) do d) ZJN ne starija od 15 dana od dana predaje ponude, dokaz o registraciji, spisak izvršenih ugovora o izvršenim uslugama koji su predmet nabavke u posljednje tri godine ili od datuma registracije.., potvrde o urednom izvršenju ugovora, izjava iz člana 50. ZJN (uz izjavu dostavljen spisak mehanizacije koju ima na raspolaganju za obavljanje usluga čišćenja snijega za gradske ulice i lokalne puteve) obrazac za ponudu i za cijenu ponude, izjava iz člana 52. ZJN, nacrt ugovora, garancija za ozbijnost ponude -1.500,00 KM, izvod iz ZKP zimska služba, nema povjerljivih informacija, nema namjeru podugovaranja).

S obzirom da je u ovom postupku predviđeno provođenje e-aukcije, ista se neće provoditi, jer je zaprimljena samo jedna *prihvatljiva* ponuda , a shodno članu 3. stav (3) Pravilnika o načinu korištenja e-aukcije.

Komisija je na zapisnik konstatovala da je procjenjena vrijednost predmetne nabavke: Nabavka usluga-usluge čišćenja snijega na području općine Bosanska Krupa- zimska služba za 2021. godinu – 155.319,30 KM bez PDV-a odnosno 181.723,58 KM sa PDV-om.

S obzirom da je kriterij za dodjelu Ugovora „najniža cijena tehnički zadovoljavajuće ponude“, da jeponuda ponuđačaDoo „KOV-GRAD “ Bužim jedina prihvatljiva u ovom postupku javne nabavke, da je ponuda u okviru procjenjene vrijednosti predmetne nabavke Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača i to d.o.o. “KOV-GRAD” Bužim i zaključi Ugovor.

U postupku donošenja ove Odluke, posebno su cijenjene činjenice da je Komisija, pravilno i potpuno, izvršila ocjenu kvalifikovanosti ponuđača, te prеglеd i ocjenu ponude, u skladu sa kriterijumima iz Tenderske dokumentacije.

U postupku ocjene provedenog postupka, Općinski načelnik nije našao razloge, nepravilnosti niti propuste u radu, koji bi eventualno bili osnov za neprihvatanje prijedloga Komisije za provođenje potupka javne nabavke.

Shodno navedenom Ugovorni organ je donio odluku kao u dispozitivu.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**OPĆINSKI NAČELNIK**

Armin Halitović, dipl. ecc

Dostavljeno:

1. doo „KOV-GRAD“ Bužim
2. U spis
3. a/a